En 50-årig nordjysk mand er mandag i Retten i Hjørring blevet idømt en betinget fængseksstraf på tre måneder for ophavsretskrænkelser af særlig grov karakter. Manden har medvirket til oprettelsen af fildelingstjenesten ”Asgrd.org,” hvor op til 23.000 brugere i en periode fra maj 2019 til december 2020 havde adgang op mod 15.000 ophavsretsbeskyttede værker i form af film, tv-serier med videre. Specialanklager hos NSK Jan Østergaard ser dommen som et tydeligt signal. - Jeg er tilfreds med dommen, der sender et signal om, at myndighederne tager fildeling og krænkelser af ophavsretten alvorligt. Hvis man deler eller faciliterer deling af ulovligt materiale, risikerer man at få en dom på straffeattesten, som kan have alvorlige konsekvenser, fastslår han. Flere dømt mens en afventer Siden blev drevet af seks medgerningsmænd, hvoraf fire tidligere er dømt for deres andele i overtrædelsen. En yderligere tiltalt i sagen afventer stadig, at sagen kommer for retten, og den sidste mistænkte er ikke identificeret.

Opsummering:
En yderligere tiltalt i sagen afventer stadig, at sagen kommer for retten, og den sidste mistænkte er ikke identificeret.